**Caleb Jones** (s. 6. kesäkuuta 1997 Arlington, Texas, Yhdysvallat) on yhdysvaltalainen jääkiekkopuolustaja, joka pelaa NHL-joukkue Carolina Hurricanesissa.

Ura
---

### Seuraura

Jones pelasi kaudella 2011–2012 C-nuorten T1EHL-liigaa Dallas Starsin junioreissa. Portland Winterhawks varasi hänet 64. pelaajana WHL:n varaustilaisuudessa 2012. Jones siirtyi vuotta myöhemmin Yhdysvaltain maajoukkueen kehitysohjelman mukaan pelaten siellä vuodet 2012–2014 mm. USHL-junioriliigaa. Kaudella 2014–2015 hän pelasi myös CCM/USA Hockey All-American Prospects Gamessa.

Edmonton Oilers varasi Jonesin neljännellä kierroksella 117. pelaajana NHL:n varaustilaisuudessa 2015. Hän siirtyi kaudeksi 2015–2016 Jonesin kolme vuotta aiemmin varanneeseen Portland Winterhawksin WHL-joukkueeseen. Jones oli joukkueen paras syöttäjä, kolmanneksi paras pistemies ja tehokkain puolustaja tehoilla 10+45=55, joilla hän jakoi koko liigan puolustajien pistepörssin kymmenennen sijan Medicine Hat Tigersin David Quennevillen kanssa. Jones jakoi myös WHL:n tulokkaiden syöttöpörssin voiton Moose Jaw Warriorsin Noah Gregorin kanssa.

Huhtikuussa 2016 Jones teki kolmivuotisen tulokassopimuksen Edmonton Oilersin kanssa. Hän siirtyi samalla amatööritry-out -sopimuksella AHL-joukkue Bakersfield Condorsin vahvuuteen. Jones pelasi siellä kolme runkosarjaottelua ilman tehopisteitä. Kaudeksi 2016–2017 hän palasi Winterhawksin vahvuuteen. Jones oli joukkueen tehokkain puolustaja ja neljänneksi paras pistemies tehoilla 9+53=62, joilla hän sijoittui WHL:n puolustajien pistepörssissä kuudenneksi. Pudotuspeleissä Jones oli tehoilla 2+8=10 Winterhawksin paras syöttäjä ja hän jakoi joukkueen sisäisen pistepörssin voiton Joachim Blichfeldin kanssa. Jones jakoi hänen kassaan myös Winterhawksin sisäisen tehotilaston voiton lukemalla +3.

Syksyn 2017 harjoitusleirin päätteeksi Oilers lähetti Jonesin Bakersfield Condorsin AHL-joukkueen vahvuuteen.

Heinäkuussa 2021 Oilers kauppasi Jonesin ja kolmannen kierroksen varausvuoron Chicago Blackhawksiin vaihdossa Duncan Keithiin.

Elokuussa 2022 Jones teki Blackhawksin kanssa yksivuotisen ja 1,35 miljoonan dollarin arvoisen jatkosopimuksen.

Elokuussa 2023 Jones teki vapaana agenttina Carolina Hurricanesin kanssa yksivuotisen ja 775 000 dollarin arvoisen sopimuksen.

### Maajoukkueura

Jones pelasi alle 20-vuotiaiden MM-kilpailuissa vuonna 2017, jolloin hän voitti maailmanmestaruuden. Jones pelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden.

Jones pelasi myös World U-17 Hockey Challengessa vuonna 2014, jolloin hän voitti kultaa.

Pelityyli
---------

*The Sports Forecaster* -sivuston mukaan Jones on aggressiivisesti pelaava all around -puolustaja, jolla on kuitenkin kokonaisvaltaisesti kehitettävää sekä kiekollisessa että kiekottomassa pelissä.

Muuta
-----

Jonesin isoveljet Justin ja Seth ovat pelanneet myös jääkiekkoa. Heistä Seth Jones pelaa puolustajana NHL-joukkue Columbus Blue Jacketsissa. Veljesten isä on Ronald "Popeye" Jones on entinen NBA-tason koripalloilija ja nykyinen valmentaja.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | US NTDP | USHL | 33 | 0 | 7 | 7 | 57 | – | – | – | – | – |
| 2014–2015 | US NTDP | USHL | 25 | 2 | 6 | 8 | 28 | – | – | – | – | – | U18 | 7 | 0 | 5 | 5 | 0 |
| 2015–2016 | Portland Winterhawks | WHL | 72 | 10 | 45 | 55 | 64 | 4 | 0 | 2 | 2 | 6 |
|  | Bakersfield Condors | AHL | 3 | 0 | 0 | 0 | 2 | – | – | – | – | – |
| 2016–2017 | Portland Winterhawks | WHL | 63 | 9 | 53 | 62 | 54 | 11 | 2 | 8 | 10 | 28 | JMM | 7 | 0 | 2 | 2 | 2 |
| 2017–2018 | Bakersfield Condors | AHL | 58 | 2 | 15 | 17 | 43 | – | – | – | – | – |
| 2018–2019 | Bakersfield Condors | AHL | 50 | 6 | 23 | 29 | 28 | 10 | 0 | 3 | 3 | 6 |
|  | Edmonton Oilers | NHL | 17 | 1 | 5 | 6 | 6 | – | – | – | – | – |
| 2019–2020 | Edmonton Oilers | NHL | 43 | 4 | 5 | 9 | 10 | 2 | 0 | 0 | 0 | 0 |
|  | Bakersfield Condors | AHL | 14 | 3 | 8 | 11 | 4 | – | – | – | – | – |
| 2020–2021 | Edmonton Oilers | NHL | 33 | 0 | 4 | 4 | 6 | – | – | – | – | – |
| 2021–2022 | Chicago Blackhawks | NHL | 51 | 5 | 10 | 15 | 18 | – | – | – | – | – |
| 2022–2023 | Chicago Blackhawks | NHL | 73 | 4 | 12 | 16 | 40 | – | – | – | – | – |
| 5 kautta | yhteensä | NHL | 217 | 14 | 36 | 50 | 80 | 2 | 0 | 0 | 0 | 0 |
| 4 kautta | yhteensä | AHL | 125 | 11 | 46 | 57 | 77 | 10 | 0 | 3 | 3 | 6 |

Lähteet
-------

* Caleb Jones The Internet Hockey Databasessa (englanniksi)
* Caleb Jones *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Caleb Jones *Elite Prospects*. Everysport Media Group AB.  (englanniksi)
2. ↑  All-American Prospects Game All-Time Roster *allamericanprospectsgame.com*. USA Hockey.  Arkistoitu 26.8.2016. Viitattu 30.12.2017. (englanniksi)
3. ↑  Winterhawks Sign Caleb Jones *winterhawks.com*.  30.4.2015. Portland Winterhawks. Viitattu 30.12.2017. (englanniksi)
4. 1 2  Caleb Jones The Internet Hockey Databasessa (englanniksi)
5. ↑  Oilers sign Jones  7.4.2016. Edmonton Oilers. Viitattu 30.12.2017. (englanniksi)
6. ↑  Jones signs ATO *BakersfieldCondors.com*.  8.4.2016. CONDORSTOWN, Calif.:  Bakersfield Condors. Viitattu 30.12.2017. (englanniksi)
7. ↑  RELEASE: Oilers release six  24.9.2017. Edmonton Oilers. Viitattu 30.12.2017. (englanniksi)
8. ↑
9. ↑
10. ↑
11. ↑  Caleb Jones Stats, Profile, Bio, Analysis and More *sportsforecaster.com*. XML Team Solutions, LLC. Viitattu 30.12.2017. (englanniksi)